Številka: 430-336/2022-2

Datum: 13. 09. 2022

**Zadeva: Povabilo k oddaji ponudbe**

**Zveza: Javno naročilo MORS 291/2022-JNNV, za vzdrževanje programske opreme digitalne knjižnice**

Vabimo vas, da nam na podlagi Navodila o postopkih oddaje javnih naročil nižje vrednosti v Ministrstvu za obrambo (MO št. 0070-26/2020-9, z dne 04.01.2021) posredujete ponudbo za izvedbo javnega naročila po postopku nižje vrednosti.

**Ponudnik mora, do objavljenega roka za oddajo ponudb, spremljati in upoštevati vse naročnikove dodatne objave v zvezi s predmetnim javnim naročilom, na isti spletni strani, kot je objavljeno povabilo javnega naročila!**

1. **OZNAKA IN OPIS PREDMETA JAVNEGA NAROČILA**

**Oznaka javnega naročila**: **MORS 291/2022-JNNV**

**Predmet javnega naročila: VZDRŽEVANJE PROGRAMSKE OPREME DIGITALNE KNJIŽNICE.**

**Ponudnik odda ponudbo za celotno javno naročilo.**

**Naročnik bo z izbranim ponudnikom, za obdobje od 01.01.2023 do 31.12.2024, sklenil pogodbo v okvirni višini 30.000,00 EUR z DDV. DDV se obračunava po veljavni zakonodaji.** **Naročnik se ne zavezuje dosegati pogodbene vrednosti in ne nosi odškodninske odgovornosti za njeno nedoseganje.**

Opis predmeta javnega naročila s tehničnimi zahtevami in drugimi pogoji je razviden v točki 9. TEHNIČNE SPECIFIKACIJE.

1. **ROK IN NAČIN ODDAJE PONUDBE**

Ponudnik odda svojo ponudbo elektronsko na e-naslov: [glavna.pisarna@mors.si](mailto:glavna.pisarna@mors.si) najkasneje do datuma objavljenega na Portalu GOV.SI, pri čemer v zadevo navede: **»PONUDBA – MORS 291/2022-JNNV, VZDRŽEVANJE PROGRAMSKE OPREME DIGITALNE KNJIŽNICE«**.

Ponudbena dokumentacija naj bo skenirana in pravilno označena.

Ponudnik mora, do navedenega roka za oddajo ponudb, **spremljati in upoštevati vse naročnikove dodatne objave,** v zvezi s predmetnim javnim naročilom!

Ponudba, skupaj s ponudbeno dokumentacijo, mora veljati 90 dni od datuma določenega za oddajo ponudbe, kar ponudnik potrdi z oddajo ponudbe.

Če bo ponudba predložena po poteku datuma in ure, navedene v povabilu k oddaji ponudbe, se šteje, da je bila predložena prepozno.

V kolikor zaradi objektivnih okoliščin v roku veljavnosti ponudbe ne pride do podpisa pogodbe, lahko naročnik zahteva od ponudnikov podaljšanje roka za veljavnost ponudbe, vendar ne več kot za 60 dni. Zahteve in odgovori v zvezi s podaljšanjem ponudb morajo biti v pisni obliki.

1. **POJASNILA IN ROK ZA POJASNILA POVABILA K ODDAJI PONUDBE**

Vprašanja vezana na javno naročilo, ponudniki pošljejo na e-naslov: [glavna.pisarna@mors.si](mailto:glavna.pisarna@mors.si), s pripisom: **»MORS 291/2022-JNNV, VZDRŽEVANJE PROGRAMSKE OPREME DIGITALNE KNJIŽNICE«**, najkasneje do datuma objavljenega na Portalu GOV.SI.

Naročnik bo odgovor objavil na Portalu GOV.SI.

1. **PODATKI O UDELEŽBI FIZIČNIH IN PRAVNIH OSEB V LASTNIŠTVU PONUDNIKA**

Skladno s šestim odstavkom 14. člena Zakona o integriteti in preprečevanju korupcije (Uradni list RS št. 45/10 s spremembami in dopolnitvami) se ponudnik zavezuje, da bo naročniku, na njegov poziv in na predloženem obrazcu, pred sklenitvijo pogodbe v vrednosti nad 10.000 EUR brez DDV, zaradi zagotovitve transparentnosti posla in preprečitvi korupcijskih tveganj, posredoval izjavo oz. podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z ponudnikom. Če ponudnik predloži lažno izjavo oz. da neresnične podatke o navedenih dejstvih, ima to za posledico ničnost pogodbe.

1. **VSEBNOST PONUDBE**

Ponudbena dokumentacija mora vsebovati:

* Izpolnjen obrazec »Predračun enostavni«,
* Prilogo 1 – Podatki o ponudniku,
* Prilogo 2 - Izjava o omejitvah poslovanja,
* Priloga 3 – Izjava o izpolnjevanju naročnikovih zahtev,
* Priloga 4 - podpisan in žigosan osnutek pogodbe.

1. **CENA IN ROK TER NAČIN PLAČILA**

Ponudnik izpolni obrazec »Predračun enostavni«, z vsemi zahtevanimi podatki; zajeti morajo biti popolnoma vsi stroški in popusti, naročnik naknadno ne bo priznaval nikakršnih stroškov. Cene morajo upoštevati spodaj navedeni in biti izražene pa na naslednji način:

* v EUR, na 2 (dve) decimalni mesti, na enoto mere,
* skupna vrednost ponudbe z in brez DDV ter skupna vrednost DDV morata biti izraženi na 2 decimalni mesti sicer bo naročnik vrednost na dve decimalni mesti zaokrožil sam upoštevajoč splošno veljavna pravila zaokroževanja vrednosti,
* ne sme spreminjati vsebine predračuna;
* plačilo letnega pavšala se izvrši v prvem polletju, do 30. junija tekočega leta,
* računi za vzdrževalna dela se izstavijo po dejansko opravljenem delu, pri čemer se vzdrževalna dela delajo na poziv naročnika z odobrenim Naročilnim listom, po opravljeni storitvi se izdela zapisnik o opravljenih delih oz. poročilo o izvedbi vzdrževanja.

Naročnik se zaveže e-račun plačati 30. dan, pri čemer začne rok plačila teči naslednji dan po uradnem prejemu listine (e-računa), ki je podlaga za izplačilo, na naročnikovem naslovu. E-račun mora biti naslovljen na: Ministrstvo za obrambo RS, Vojkova cesta 55, 1000 Ljubljana, s pripisom organizacijske enote, ki je naročilni list izdala in referenčno številko plačnika računa: 4.

V primeru, da e-račun ne bo izpolnjen z zahtevanimi podatki, se e-račun zavrne.

1. **ČAS IZVEDBE**

Izvajanje storitev – opredeljenih v točki 9. TEHNIČNE SPECIFIKACIJE in sicer za obdobje od 01.01.2023 do 31.12.2024.

1. **NAČIN IN MERILO ZA IZBOR PONUDNIKA**

Merilo za izbor najugodnejšega ponudnika je ob izpolnjevanju vseh zahtev naročnika, **najnižja skupna dvoletna ponudbena vrednost z DDV.**

Naročnik si pred odločitvijo o oddaji JNNV pridružuje pravico do izvedbe pogajanj o vseh elementih ponudbe. Pogajanja so predvidena na sedežu naročnika, o terminu bodo ponudniki pisno obveščeni. Po prejemu končne ponudbe bo naročnik odpravil morebitne računske napake ter preveril dopustnost najugodnejše ponudbe.

1. **TEHNIČNE SPECIFIKACIJE**

Programska oprema digitalne knjižnice zajema:

* namensko spletno aplikacijo digitalne knjižnice, razvite s strani izvajalca (v nadaljevanju DK),

nameščeno na virtualnem strežniku v okolju Linux pri naročniku. Spletno aplikacijo za upravljanje s

vsebinami Joomla CMS in različnih modulov, razvite s strani odprtokodne skupnosti, nameščene na

virtualnem strežniku v okolju Linux in oblikovno prilagojene za potrebe naročnika. Odprtokodno

spletno aplikacijo Matomo, ki služi za beleženje spletne statistike in je nameščena na virtualnem

strežniku v okolju Linux v kar med drugim spada:

- upravljanje s spletnim strežnikom Apache;

- upravljanje s podatkovno bazo MySQL;

- sodelovanje pri analizi in specifikaciji uporabniških zahtev za dodajanje in izboljšanje

funkcionalnosti DK MORS;

- prilagoditev programske opreme glede na spremembe zakonodaje, potrebe uporabnikov, novosti

sistemskih okolij in operacijskih sistemov ter priporočila stroke;

- dokumentiranje storitev vzdrževanja in ustrezno dopolnjevanje sistemske in uporabniške

dokumentacije;

- drugi nujni posegi v obstoječi sistem na zahtevo naročnika;

- odpravljanje skritih napak in pomanjkljivosti.

Vsebina vzdrževanja programske opreme digitalne knjižnice je sledeča :

**Aktivnosti zajete v pavšalni znesek:**

* + zagotavljanje telefonske odzivnosti in odzivnosti preko elektronske pošte med delovniki od 8:00 do 16:00 ure;
  + svetovanje v vsebinskem in tehničnem smislu z namenom nemotenega delovanja programske opreme DK:
  + svetovanje o namestitvi in nadgradnji sistemske programske opreme, kot so operacijski sistem Linux, Apache spletni strežnik, MySQL podatkovna baza;
  + svetovanje glede tehničnih specifikacij strojne opreme (specifikacije virtualnih strežnikov);
  + svetovanje konfiguracije požarnih zidov, usmerjevalnikov, posredniških strežnikov ter drugih naprav omrežne komunikacije za nemoteno delovanje programske opreme DK;

**Vsa svetovanja se izvajajo tako po elektronski pošti, telefonsko in osebno. Pred izstavitvijo**

**računa se potrdi z zapisnikom o opravljenih delih oz. poročilo izvedenih svetovanj.**

* + izvajanje analize ugotovljenih problemov ter izdelava predlogov ukrepov za nemoteno delovanje in vzdrževanje programske opreme DK, v kar spada:
  + nedelovanje programske opreme DK zaradi spremembe v podpornih sistemih (COBISS, LDAP,…) na katere se veže programska oprema DK;
  + nedelovanje programske opreme DK zaradi spremembe v sistemih plačljivih virov, ki zahtevajo prilagoditev posredniškega strežnika za nemoten dostop;
  + nedelovanje programske opreme DK zaradi spremembe v strojni opremi ali konfiguraciji virtualnih strežnikov, na katerih se programska oprema izvaja;
  + nedelovanje programske opreme DK zaradi vseh ostalih sprememb, ki niso posledica dejanj izvajalca.

**Aktivnosti, ki bodo obračunane po dejansko opravljenem delu:**

* + zagotavljanje razpoložljivosti, odzivnosti in kakovosti izvajanja storitev vzdrževane programske opreme DK, v kar spada:
  + upravljanje s spletnim strežnikom Apache;
  + upravljanje s podatkovno bazo MySQL;
  + dodajanje novih vsebin;
  + implementacija predvidenih aktivnosti iz te priloge.
  + sodelovanje pri analizi in specifikaciji uporabniških zahtev za dodajanje in izboljšanje funkcionalnosti ter uporabe vzdrževane programske opreme DK;
  + prilagoditev programske opreme DK glede na spremembe zakonodaje, potrebe uporabnikov, novosti sistemskih okolij in operacijskih sistemov ter priporočila stroke;
  + dokumentiranje storitev vzdrževanja in ustrezno dopolnjevanje sistemske in uporabniške dokumentacije;
  + drugi nujni posegi v obstoječi sistem na zahtevo naročnika;
  + odpravljanje skritih napak in pomanjkljivosti v kodi namenske aplikacije DK.

**Aktivnosti obračunane po dejansko opravljenem delu prilagoditve programske opreme, glede na potrebe uporabnikov, novosti sistemskih okolij in operacijskih sistemov:**

* + uvedba prilagodljive oblike javnih spletnih strani, ki se ustrezno prilagajajo velikosti in tipu zaslona naprav, tudi mobilnih (responsive design):
  + iOS in Android DK MORS mobilna aplikacija, prilagoditve v okviru že obstoječe mobilne aplikacije OpenScience;
  + nadgradnja uvoza oseb iz COBISS:
  + uvedba alternativnega imena (npr. zaradi spremembe priimka);
  + prepis podatkov osebe ob vsakem uvozu, ne samo prvič; dodan podatek afiliacije.
  + uvedba citatnih stilov pri izpisu gradiva: ABNT, ACM Ref, AMA, APA, Chicago, Harvard, IEEE, OSI 690, MLA in Vancouver kot izpis na strani oz. kot prenosna datoteka v navadnem besedilu, BibTeX, EndNote XML, EndNote/Refer ali RIS, kar omogoča uvoz gradiv v EndNote, Mendeley,… in olajša navajanje literature pri pisanju člankov/zaključnih del/seminarskih…;
  + Implementacija funkcionalnosti priporočanja podobnih del v DK MORS in drugih repozitorijih (zahteva integracijo z OpenScience);
  + integracija DK MORS z detektorjem podobnih vsebin (zahteva integracijo z OpenScience);
  + uvedba Dublin Core in HighWire metapodatkov pri izpisu gradiva, kar uporabljajo orodja za vodenje citatov in iskalnik Google Scholar. Dublin Core in HighWire metapodatke uporabljajo orodja za sledenje citatov, zato bi lažje spremljali kateri avtorji/gradiva so najpogosteje citirani;
  + Prehod sistema medknjižnične izmenjave podatkov iz obstoječega Z39.50 protokola na SRU (Search/Retrieve via URL) - SRW (Search/Retrieve Web service) protokol;
  + ponovna uvedba izpisa statistike in prilagoditev potrebam DK MORS. Prilagoditev prikaza statističnih podatkov, da bi kazali le primerne podatke;
  + uvedba statistike aktivnosti, tj. število vstavljenih del v zadnjih 30 dneh oz. enem letu;
  + razširitev nabora metapodatkov gradiva: izbira licence, številka in veljavnost patenta, podatki projekta, ali je avtorjev več od navedenih (oznaka &quot;et. al.&quot;); dodajanje podatkov nadgradiva (revije, konference, monografije);
  + uvedba ali nadgradnja OAI-PMH in vključitev v znane agregatorje, da so lahko dela DK MORS najdena drugje. Posodobitev OAI-PMH – protokola, ki omogoča medknjižnično izmenjavo gradiv. Gradiva DK MORS (omejen nabor) bi lahko bila vidna v drugih knjižnicah, s čimer se poveča doseg ljudi, ki so jim gradiva na voljo;
  + Trenutno za prijavo uporabljamo LDAP, lahko bi spremenili tudi na prijavo s COBISS računom za »Moja knjižnica«. S COBISS/IZUM bi se morali dogovoriti za API, ki bi skrbel za prijavo in bi poleg user id podal še podatek, ali ima dostop do DK MORS zasebnih gradiv ali ne;
  + dodatni varnostni popravki in nadgradnje:
  + zaščita vseh SQL poizvedb proti vrivanju SQL (SQL injection), ne samo nekaterih;
  + dodatno rezanje vhodnih parametrov;
  + nadgradnja skrbniškega dela, da se iskalna polja za čas seje zapomnijo iskalne nize;
  + nadgradnja filtra izpisa dnevnika administrativnih akcij (filter od/do, izpis tudi, če uporabnik ne obstaja več);
  + dopolnitev COBISS šifrantov tipologije, vrsta avtorstva in vrste gradiva.

**Vse aktivnosti, ki se obračunavajo po dejansko opravljenem delu se naročajo z Naročilnim listom, ki mora biti podpisan in potrjen s strani odredbodajalca, v katerem se specificira vrsta naročenih del.**

1. **OBVESTILO O IZBORU IN SKLENITEV POGODBE**

Naročnik bo sprejel odločitev o izbiri najugodnejšega ponudnika in z izbranim ponudnikom sklenil pogodbo. Naročnik ponudnike o odločitvi o oddaji naročila ne bo posebej obveščal.

Naročnik lahko do sklenitve pogodbe, v postopku oddaje javnega naročila, odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima več zagotovljenih sredstev.

|  |  |  |
| --- | --- | --- |
|  |  | Mag. Željko Kralj  sekretar  v. d. generalnega direktorja  Direktorata za logistiko |

Poslano:

* Portal GOV.SI

**PRILOGA 1**

**PODATKI O PONUDNIKU**

**MORS 291/2022-JNNV**

**VZDRŽEVANJE PROGRAMSKE OPREME DIGITALNE KNJIŽNICE**

**PONUDBA ŠT.: , z dne**

|  |  |
| --- | --- |
| POPOLNI NAZIV PONUDNIKA |  |
| ZAKONITI ZASTOPNIK PONUDNIKA |  |
| NASLOV PONUDNIKA |  |
| MATIČNA ŠTEVILKA |  |
| IDENTIFIKACIJSKA ŠTEVILKA |  |
| ŠTEVILKA TRANSAKCIJSKEGA RAČUNA |  |
| NAZIV BANKE |  |
| TELEFON |  |
| TELEFAKS |  |
| ELEKTRONSKI NASLOV (za prejemanje uradne pošte) |  |
| KONTAKTNA OSEBA – SKRBNIK POGODBE |  |
| OSEBA ODGOVORNA ZA IZVAJANJE STORITEV |  |
| KONTAKTNI TELEFON OSEBE ZA IZVAJNJE STORITEV:  KONTAKTNI ELEKTRONSKI NASLOV ZA IZVAJANJE STORITEV: |  |
| ODGOVORNA OSEBA ZA KAKOVOSTNI NADZOR |  |
| POOBLAŠČENA OSEBA ZA PODPIS POGODBE |  |

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *Kraj in datum* | *Žig* | *Podpis odgovorne osebe* |

**PRILOGA 2**

**IZJAVA O OMEJITVAH POSLOVANJA1**

**MORS 291/2022-JNNV**

**VZDRŽEVANJU PROGRAMSKE OPREME DIGITALNE KNJIŽNICE**

***(NAVEDBA IMENA IN PRIIMKA FIZIČNE OSEBE2 ALI ODGOVORNE OSEBE3 GOSPODARSKEGA SUBJEKTA)***

izjavljam, da gospodarski subjekt ***(NAVEDBA GOSPODARSKEGA SUBJEKTA4)*** ni / nisem povezan s funkcionarjem in po mojem vedenju ni / nisem povezan z družinskim članom funkcionarja v **Ministrstvu za obrambo RS** na način, določen v prvem odstavku 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22-ZDeb, ZIntPK).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Podpis fizične oz. odgovorne osebe

**1. odstavek 35. člena ZIntPK:**

*Organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:*

* *udeležen kot poslovodja, član poslovodstva ali zakoniti zastopnik ali*
* *neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1Izjava se predloži v postopku podeljevanja koncesije, sklepanja javno-zasebnega partnerstva ali v postopku javnega naročanja, če ta ni bil izveden, pa pred sklenitvijo pogodbe z organom ali organizacijo javnega sektorja iz prvega odstavka 35. člena ZIntPK.

**2Navedba mora vsebovati ime in priimek fizične osebe, naslov stalnega bivališča ter podatek, s katerim je fizično osebo mogoče jasno identificirati (npr. EMŠO).**

3Navedba mora vsebovati ime in priimek odgovorne osebe, naslov stalnega bivališča ter podatek, s katerim je odgovorno osebo mogoče jasno identificirati (npr. EMŠO)

4Navedba poslovnega subjekta mora vsebovati naziv poslovnega subjekta, naslov poslovnega subjekta ter podatek, s katerim je mogoče poslovni subjekt jasno identificirati (npr. matična številka poslovnega subjekta)

**PRILOGA 3**

**IZJAVA O IZPOLNJEVANJU NAROČNIKOVIH ZAHTEV**

**MORS 291/2022-JNNV**

**VZDRŽEVANJU PROGRAMSKE OPREME DIGITALNE KNJIŽNICE**

S podpisom priloge 3- izjave o izpolnjevanju naročnikovih zahtev, izjavljamo, da je naša ponudba za vzdrževanje programske opreme digitalne knjižnice za obdobje od 01.01.2023 do 31.12.2024v skladu z navedenimi zahtevami naročnika iz razpisne dokumentacije, točke 9. tehnične specifikacije, na javno naročilo nižje vrednosti MORS 291/2022-JNNV.

Podpis Žig Datum

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**PREDRAČUN ENOSTAVNI, MORS 291/2022-JNNV, ZA VZDRŽEVANJE PROGRAMSKE OPREME DIGITALNE KNJIŽNICE**

**ŠTEVILKA PONUDBE\_\_\_\_\_\_\_\_\_\_\_\_\_\_\_, Z DNE \_\_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| **Zap.št.** | **Opis storitve oz. opis premeta naročila** | **Pavšal letno oz. ocena ur v letu**  **(kpl, ure)** | **cena brez DDV / enoto v EUR** | **DDV**  **v EUR** | **cena z**  **DDV / enoto**  **v EUR** | **Letna vrednost v EUR z DDV** |
| 1 | 2 | 3 | 4 | 5 | 6 | 7 |
| 1. | Letni pavšal (cca 48 ur) | 1kpl |  |  |  |  |
| 2. | Cena vzdrževalne ure (cca 150 vsako leto) | 150 ur |  |  |  |  |
| **SKUPNA LETNA VREDNOST brez DDV (v EUR):** | | | | | |  |
| **VREDNOST DDV (v EUR)** | | | | | |  |
| **SKUPNA LETNA VREDNOST z DDV (v EUR):** | | | | | |  |
|  | | | | | |  |
| **DVOLETNA VREDNOST brez DDV (v EUR)** | | | | | |  |
| **VREDNOST DDV (v EUR)** | | | | | |  |
| **SKUPNA DVOLETNA VREDNOST z DDV (v EUR)**  **\*ocenjevalno merilo** | | | | | |  |

Ponudnik mora izpolniti vse zahtevane podatke v predračunu!

Predmet JN mora v celoti ustrezati tehničnemu opisu, ki je naveden v 9. točki - tehnične specifikacije.

Ponudniku ni dovoljeno spreminjanje vsebine zahtev naročnika. Če naročnik ugotovi, da je ponudnik vsebino spreminjal, bo ponudnik v tem delu izločen iz nadaljnje obravnave.

**Rok izvajanja storitev** je od 01.01.2023 do 31.12.2024

**PLAČILNI ROK**: 30. dan. Rok plačila začne teči naslednji dan od uradnega prejema e-računa na naslovu naročnika.

**VELJAVNOST PONUDBE:** mora veljati 90 dni od datuma določenega za oddajo ponudbe, kar ponudnik potrdi z oddajo ponudbe.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Žig Podpis odgovorne osebe

**PRILOGA 4 - OSNUTEK POGODBE**

**ponudnik osnutek pogodbe podpiše in žigosa s čimer potrjuje,**

**da je seznanjen in da se strinja z določili pogodbe**

ki jo skleneta:

**NAROČNIK:**

Republika Slovenija, MINISTRSTVO ZA OBRAMBO,

Vojkova cesta 55, 1000 Ljubljana,

ki ga zastopa minister Marjan Šarec

mat. št.: 5268923000

davčna št.: 47978457

transakcijski račun: 011006370191114

(v nadaljnjem besedilu: NAROČNIK)

in

**IZVAJALEC:**

ki ga zastopa ……………………………………..

mat. št.:

identifikacijska št.: SI

transakcijski račun:

(v nadaljnjem besedilu: IZVAJALEC)

**POGODBO ZA VZDRŽEVANJE PROGRAMSKE OPREME DIGITALNE KNJIŽNICE**

**Uvodna določba**

1. **člen**

Pogodbeni stranki, na podlagi izvedenega javnega naročila MORS 291/2022-JNNV, po postopku nižje vrednosti in na podlagi odločitve o oddaji javnega naročila številka 430-336/2022-….. skleneta pogodbo za vzdrževanje programske opreme digitalne knjižnice v obdobju od 01.01.2023 do 31.12.2024.

**Predmet pogodbe**

1. **člen**

Izvajalec se zavezuje, da bo izvedel vzdrževanje programske opreme digitalne knjižnice, tako kot izhaja iz predmeta naročila in ponudbe št. ……………….. z dne ………….., ki je sestavni del te pogodbe. Vzdrževanje programske opreme digitalne knjižnice zajema aktivnosti, ki so opredeljene tehničnih specifikacijah naročnika, ki so priloga in sestavni del te pogodbe.

Izvajalec zagotavlja, da bo pogodbene storitve opravil pravilno in kvalitetno po pravilih stroke, v skladu z veljavnimi predpisi, tehničnimi navodili in priporočili ter normativi. Izvajalec bo pogodbene storitve izvajal s strokovno usposobljenimi delavci. V kolikor bo izvajalec izvajal storitev s podizvajalci, je podroben opis le-teh naveden v poglavju »podizvajalci« te pogodbe.

**Pogodbena cena in vrednost**

1. **člen**

Okvirna pogodbena vrednost za realizacijo in izvedbo predmeta pogodbe, opredeljenega v 2. členu, znaša 30.000,00 EUR z vključenim davkom na dodano vrednost (v nadaljevanju: DDV). DDV se obračunava skladno z veljavno zakonodajo. Naročnik se ne zavezuje dosegati pogodbene vrednosti in ne nosi odškodninske odgovornosti za njeno nedoseganje.

Podpisnika pogodbe se glede na obseg storitev vzdrževanja digitalne knjižnice sporazumeta, da naročnik poravna določene obveznosti do izvajalca z letnim pavšalom v višini ………………EUR brez DDV oz. ………….EUR z DDV. DDV znaša ……….EUR. DDV se obračunava skladno z veljavno zakonodajo. Plačilo pavšala se izvrši v prvem polletju do 30. junija tekočega leta. V ceni pavšala je vključenih cca. 48 ur vzdrževanja.

Cena vzdrževalne ure za aktivnosti obračunane po dejansko opravljenem delu za izvajanje prevzetih del opredeljenih v 2. členu te pogodbe je ………………….EUR brez DDV oz. ………….z DDV. DDV znaša ……….EUR.

Cene za storitve so fiksne za obdobje vsaj 12 mesecev od obojestranskega podpisa pogodbe. Po tem datumu izvajalec v času trajanja pogodbe lahko spreminja cene za storitve skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04) v soglasju z naročnikom prvič, ko kumulativno povečanje dogovorjenega indeksa cen preseže 4% vrednosti, šteto od poteka enega leta od sklenitve pogodbe in nadalje vsakokrat, ko kumulativno povečanje dogovorjenega indeksa ponovno preseže 4% vrednosti, šteto od zadnjega povišanja denarnih obveznosti. Izvajalec mora za vsako spremembo cen predlagati naročniku nov cenik z oznako datuma veljavnosti. Cene se lahko spremenijo v višini 80% dogovorjenega indeksa rasti cen pri proizvajalcih za dejavnost J62 Računalniško programiranje, svetovanje in druge s tem povezane dejavnosti. Naročnik in izvajalec bosta v primeru dogovora sklenila aneks k pogodbi.

**Način naročanja**

1. **člen**

Storitve vzdrževanja, ki so zajete v letnem pavšalu so naročene z obojestranskim podpisom te pogodbe.

Storitev vzdrževanja za aktivnosti obračunane po dejansko opravljenem delu se naroča na način, da naročnik pošlje izvajalcu Naročilni list, podpisan s strani odredbodajalca, v katerem navede vrsto storitve.

Naročnik ima pravico nadzorovati izvajalca pri opravljanju del po tej pogodbi in mu dajati navodila. Izvajalec je dolžan naročnika opozoriti na pomanjkljivosti njegovega naročila, kot tudi na druge pomanjkljivosti.

**Izvedba del**

1. **člen**

Izvajalec se zavezuje, da bo naročniku izvajal vzdrževanje od 01. 01. 2023 do 31.12.2024.

Kraj izvedbe: Vojaški objekt Kadetnica, Engelsova ulica 15, 2000 Maribor.

**Odzivni čas**

1. **člen**

Zagotavljanje telefonske odzivnosti in odzivnosti preko elektronske pošte med delovniki od 8:00 do 16:00 ure. Kontaktna oseba ……………………….in tel……………….., e-naslov……………

Izvajalec se zaveže odpraviti napako oziroma zagotoviti funkcionalno nadomestno rešitev v roku, ki ga bo dogovoril z naročnikom glede na naravo napake.

**Prevzem storitev vzdrževanja**

1. **člen**

Obseg in kakovost storitev vzdrževanja iz pavšalnega dela bo izvedena skladno s predmetom naročila po kriterijih, ki so opredeljeni v opisu predmeta in elementih kakovosti storitve opredeljene v ponudbi. Pooblaščeni osebi naročnika in izvajalca po opravljenem delu opravita prevzem in ga potrdita s podpisom prevzemnega zapisnika, kamor vneseta ugotovitve o ustreznosti oz. kakovosti opravljenega dela v skladu z dogovorom in pričakovanji naročnika.

Prevzem storitev vzdrževanja za aktivnosti obračunane po dejansko opravljenem delu se izvede z zapisnikom o opravljenih delih oz. poročilom o izvedbi vzdrževanja s strani osebe, ki je s strani naročnika pooblaščena za vsebinsko realizacijo predmeta pogodbe.

**Način plačila**

1. **člen**

Izvajalec se zavezuje, da bo naročniku izstavil in poslal e-račun opremljen z naročnikovo številko te pogodbe, in sicer račun za pavšal enkrat letno do 30. junija tekočega leta.

Izvajalec se za izvajanje storitev vzdrževanja zavezuje, da bo predvidoma v 5-tih dneh od dneva uspešno opravljene in prevzete storitve, izstavil in poslal naročniku račun izključno v elektronski obliki (e-račun), opremljen z naročnikovo številko te pogodbe ter številko naročilnega lista ter priložil naslednje potrjene obrazce s strani naročnika:

- potrjen naročilni list;

- podpisan zapisnik oz. poročilo o izvedbi vzdrževanja po dejansko opravljenih urah.

Naročnik se zavezuje račun plačati 30. dan, pri čemer začne rok plačila teči naslednji dan po uradnem prejemu e-računa, ki je podlaga za izplačilo, na naslovu naročnika.

E-račun mora biti naslovljen na: Ministrstvo za obrambo RS, Vojkova cesta 55, 1000 Ljubljana, s pripisom organizacijske enote, ki je naročilni list izdala in referenčno številko plačnika računa: 4.

V primeru reklamacije se e-račun zavrne. Po prejemu novega e-računa, ki se izda po odpravi reklamacije, se plačilo izvede 30. dan po prejemu novega e-računa. Rok plačila začne teči naslednji dan po uradnem prejemu listine (e-račun), ki je podlaga za izplačilo, na naročnikovem naslovu.

V kolikor naročnik ne poravna računa v dogovorjenem roku, ima izvajalec pravico zahtevati zakonite zamudne obresti.

**Pravice in obveznosti pogodbenih strank**

1. **člen**

Naročnik spremlja in nadzoruje izvajanje del.

V kolikor naročnik z izvedenimi deli ni zadovoljen, mora izvajalec njegove pripombe upoštevati in jih v roku 30 dni od prejema pripomb odpraviti.

1. **člen**

Izvajalec mora z informacijskim sistemom ravnati s skrbnostjo dobrega strokovnjaka in ne sme posegati vanj v nasprotju z določili iz te pogodbe.

Izvajalec mora zagotavljati, da bo pogodbene storitve opravil pravilno in kvalitetno po pravilih stroke, v skladu z veljavnimi predpisi, tehničnimi navodili in priporočili ter normativi. Izvajalec bo pogodbene storitve izvajal s strokovno z usposobljenimi delavci.

Izvajalec ne sme posegati in spreminjati prostorske baze podatkov, ki je del informacijskega sistema, z drugimi programi oziroma programskimi orodji (dovoljen je le vpogled).

**Protikorupcijska klavzula**

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist: za pridobitev posla, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitve, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je nična.

**Pogodbena kazen**

1. **člen**

V kolikor izvajalec ne izvaja storitev, ki so vključene v pavšal v dogovorjenem roku, se obračuna pogodbena kazen v višini 15‰ (promilov) od dogovorjenega pavšala z DDV, za vsak dan zamude, vendar ne več kot 15% (odstotkov) od letne vrednosti dogovorjenega pavšala z DDV.

V kolikor izvajalec ne izvede aktivnosti obračunane po dejansko opravljenem delu ob naročilu dogovorjenem roku, mora plačati naročniku pogodbeno kazen v višini 10% (procentov) od Naročilnega lista z DDV, za vsak dan zamude, vendar ne več kot 15% (odstotkov) od letne vrednosti dogovorjenega pavšala z DDV.

Izvajalec je dolžan plačati naročniku pogodbeno kazen v višini 15% (odstotkov) od celotne vrednosti pogodbe z DDV, če storitve, ki je predmet pogodbe, ne izvede.

Izvajalec se strinja, da lahko naročnik terjatev iz naslova pogodbene kazni pobota s finančnimi obveznostmi po tej pogodbi oziroma v kolikor navedeno ni mogoče, se iz tega naslova izstavi poseben račun, ki ga mora dobavitelj plačati v roku 8 dni od prejema.

Če je škoda, ki jo je naročnik utrpel večja od pogodbene kazni, ima naročnik pravico zahtevati razliko do popolne odškodnine.

**Odstop od pogodbe**

1. **člen**

Naročnik ima pravico od pogodbe odstopiti in zahtevati povrnitev morebitno nastale škode, če izvajalec:

- postane insolventen, če je proti njemu izdan sodni nalog za plačilo dolgov, če je v prisilni poravnavi

ali stečaju, če je kot pravna oseba sprejela sklep o prenehanju gospodarske družbe (razen

prostovoljne likvidacije zaradi združevanja ali prestrukturiranja), če je imenovan stečajni upravitelj

na katerikoli del njegovega podjetja oziroma sredstev ali če se proti njemu sproži podobno dejanje

kot rezultat dolga,

- zamudi z opravljeno storitvijo za več kot 30 dni,

- sklene pogodbo z novim podizvajalcem v nasprotju z vsebino poglavja »podizvajalci«,

- ne izpolnjuje pogodbenih obveznosti na način, predviden v tej pogodbi.

V kolikor izvajalec po sklenitvi pogodbe odstopi od pogodbe in tako ne izpolni pogodbenih obveznosti iz razlogov na njegovi strani, velja določba o pogodbeni kazni te pogodbe tudi za neizvedbo storitve.

**Škodljiva programska koda in povračilo škode**

1. **člen**

Izvajalec jamči, da predmet naročila ne vsebuje zlonamerne ali kakršnekoli druge programske kode, ki bi kakorkoli škodovala naročniku.

V primeru, da naročnik pri prevzemu predmeta naročila ali kasneje pri upora odkrije škodljivo kodo, je izvajalec dolžan nemudoma izročiti drug predmet pogodbe brez napake in pri tem povrniti naročniku vso s tem v zvezi nastalo škodo.

**Informacijska varnost**

1. **člen**

Izvajalec se zavezuje, da bo vse podatke, dejstva in listine naročnika, s katerimi bo prišel v stik ob izvajanju te pogodbe, skrbno varoval in jih ne bo razkril tretji osebi tudi po opravljeni storitvi. Izvajalec se zavezuje, da rezultati dela ne bodo zapustili prostorov naročnika in ne bodo uporabljeni za druge namene.

Informacije v zvezi z informacijsko infrastrukturo  naročnika, do katerih pride med svojim delom izvajalec, le-ta ne sme uporabljati za druge namene in izven obsega te pogodbe.

Vse pogodbene obveznosti bo izvajalec izvajal le v dogovorjenih časovnih okvirih in s soglasjem ter vednostjo naročnika. Vse aktivnosti, ki jih bo izvajal izvajalec ne smejo ogroziti delovanja informacijskih sistemov naročnika. V primeru ogrožanja delovanja informacijskih sistemov ali na zahtevo naročnika mora izvajalec takoj prekiniti z aktivnostmi in po potrebi sodelovati pri vzpostavitvi prvotnega stanja.

Za morebitne kršitve obveznosti, določene v prvem, drugem in tretjem odstavku tega člena, je izvajalec odškodninsko odgovoren.

Izvajalec naročniku omogoča izvajanje nadzora nad izvajanjem postopkov in ukrepov iz tega člena.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov. Naročnik je dolžan izvajalca obvestiti o spremembi, dopolnitvi oz. razveljavitvi svojih internih predpisov glede varovanja in zaščite podatkov. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo le-ti ravnati z največjo mero skrbnosti.

**Lastništvo programske opreme**

1. **člen**

Za izdelke, ki nastanejo v okviru izvajanja te pogodbe in imajo značaj avtorskega dela, se materialne avtorske pravice s prevzemom izdelka (programske ali druge storitve) izključno prenesejo na naročnika, prostorsko in časovno neomejeno, in sicer pravica do reproduciranja sestavnih delov ali celotne programske opreme ali druge stvaritve, pravica do objave, pravica predelave, pravica prevoda, prilagoditve, priredbe oziroma drugačne predelave ter reproduciranja teh predelav in pravica distribucije, v katerikoli obliki ter pravico dejanja v najem. Prenesena avtorska pravica naročniku omogoča, da lahko komurkoli naroči obdelovanje, predelovanje, nadgrajevanje in vzdrževanje izdelka, ki je predmet te pogodbe.

Naročnik lahko avtorska dela, ki so predmet te pogodbe, uporablja brez omejitev, ves čas trajanja avtorske pravice in za vse primere. Naročnik ima pravico, da pravice, ki jih je pridobil na podlagi te pogodbe, prenaša na tretje osebe, ne da bi za to potreboval soglasje avtorja in ne da bi za tak prenos avtorskih pravic moral avtorju izplačati kakršnokoli dodatno plačilo.

Izvajalec je ob prevzemu dolžan naročniku izročiti celotno izvedbeno in uporabniško dokumentacijo ter izvorno kodo (v celoti, vključujoč izvorno kodo pripadajočih knjižic). Dokumentacija mora naročniku omogočati samostojno upravljanje z moduli. Vsi izdelki, ki jih mora izvajalec predložiti naročniku morajo biti v končni različici predloženi v obliki, ki omogoča naročniku nadaljnjo obdelavo, dodelavo, spreminjanje, shranjevanje in izpisovanje.

**Pooblaščene osebe**

1. **člen**

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_, s strani izvajalca pa \_\_\_\_\_\_\_\_\_\_\_\_\_\_\_\_\_.

Pooblaščene osebe za nadzor, realizacijo in prevzem storitve, so s strani naročnika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s strani izvajalca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Varnostno preverjanje**

1. **člen**

Izvajalec mora zagotoviti, da pogodbene storitve znotraj upravnega območja oz. območja v objektih in okoliših, ki so posebnega pomena za obrambo, opravljajo samo osebe, zaposlene pri izvajalcu oziroma pri podizvajalcu (v nadaljevanju osebe izvajalca), katerim je odobren vstop v upravno območje oz. na območja in v objekte, ki so posebnega pomena za obrambo. Vstop se odobri, če pristojni organ po predhodno izvedenem postopku varnostnega preverjanja, skladno s 35. členom Zakona o obrambi (Uradni list RS, št. 103/04 – uradno prečiščeno besedilo in 95/15) ni ugotovil varnostnega zadržka oz. če se oseba na vhodu v objekte in okoliše posebnega pomena za obrambo izkaže z veljavnim dovoljenjem za dostop do tajnih podatkov stopnje tajnosti ZAUPNO ali višje in da se ob tem izvede postopek ugotavljanja istovetnosti. Izvajalec se zavezuje, da bo v času izvajanja te pogodbe zagotavljal stalnost preverjenih oseb izvajalca ter v primeru sprememb redno obveščal naročnika tako, da bo z dopisom posredoval »Soglasje za izvedbo varnostnega preverjanja« osebe izvajalca. Vse osebe izvajalca so dolžne upoštevati naročnikova navodila glede vstopa ter gibanja po naročnikovih prostorih oz. območjih. Izvajalec je dolžan naročnika takoj obvestiti, če oseba, ki je pridobila odobritev vstopa, ne bo več opravlja del za izvajalca - zaradi prekinitve delovnega razmerja ali drugih vzrokov.

Skrbnik pogodbe posreduje izvajalcu obrazec »Soglasje za izvedbo varnostnega preverjanja« s podatki iz pogodbe. Izvajalec pred začetkom izvajanja pogodbeno dogovorjenih storitev z dopisom posreduje originale lastnoročno podpisanih obrazcev »Soglasja za izvedbo varnostnega preverjanja« posameznih oseb izvajalca. V dopisu obvezno navede številko in datum pogodbe, ime, priimek in rojstni datum oseb izvajalca ter število priloženih soglasij in ga pošlje na naslov: Ministrstvo za obrambo, Direktorat za logistiko/Sektor za nabavo, Vojkova cesta 59, 1000 Ljubljana.

Nepopolna ali nečitljiva soglasja in tista, ki niso posredovana skladno s prejšnjim odstavkom, naročnik vrne izvajalcu, da odpravi pomanjkljivosti.

Naročnik pisno obvesti izvajalca, katerim osebam izvajalca je zaradi izvajanja pogodbeno dogovorjenih storitev vstop v objekte in okoliše posebnega pomena za obrambo odobren.

Če bo zaradi izvajanja pogodbeno dogovorjenih storitev določena oseba izvajalca vstopala v varnostna območja I. stopnje znotraj MORS in SV, ali dostopala do tajnih podatkov ZAUPNO ali višje, potrebuje ta oseba izdano veljavno nacionalno dovoljenje za dostop do tajnih podatkov ustrezne stopnje tajnosti, v skladu s predpisi, ki urejajo varovanje in dostop do tajnih podatkov, organizacija pa mora imeti izdano veljavno nacionalno varnostno dovoljenje za hranjenje in obravnavanje tajnih podatkov ustrezne stopnje tajnosti v varnostnem območju naročnika.

Če bo zaradi izvajanja pogodbeno dogovorjenih storitev določena oseba izvajalca dostopala do tajnih podatkov zveze NATO, potrebuje ta oseba na podlagi nacionalnega dovoljenja za dostop do tajnih podatkov ustrezne stopnje tajnosti tudi dovoljenje za dostop do tajnih podatkov zveze NATO, organizacija pa izdano varnostno dovoljenje za hranjenje in obravnavanje tajnih podatkov zveze NATO ustrezne stopnje tajnosti

Nespoštovanje varnostnih standardov je lahko zadosten razlog za prekinitev pogodbe.

V kolikor se bodo v okviru izvajanja postopka javnega naročila oziroma realizacije pogodbe tajni podatki posredovali tudi potencialnemu izvajalcu, se mora le-ta pred posredovanjem tajnih podatkov izkazati z veljavnim varnostnim dovoljenjem organizaciji za hranjenje in obravnavanje tajnih podatkov ustrezne stopnje tajnosti v prostorih organizacije.

**Višja sila**

1. **člen**

Za višjo silo se šteje dogodek, ki ga stranka ob sklenitvi pogodbe ni mogla predvideti, se mu izogniti, oziroma ga odvrniti, čeprav je ravnala s skrbnostjo dobrega gospodarja, pod pogojem, da dogodek izhaja iz zunanje sfere njenega poslovanja in z njim ni bila dolžna računati.

Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v dveh dneh po nastopu oz. prenehanju višje sile.

Po končanem delovanju višje sile pogodbeni stranki zapisniško ugotovita morebitne spremembe obveznosti iz pogodbe ter na podlagi tega skleneta ustrezen aneks k tej pogodbi.

Če se ne moreta sporazumeti o tem, ima stranka, pri kateri niso nastopile okoliščine višje sile, pravico odstopiti od pogodbe s pisnim obvestilom drugi stranki. Stranki morata drug drugemu poravnati vse do takrat nastale obveznosti.

**Veljavnost pogodbe**

1. **člen**

Veljavnost pogodbe je od podpisa obeh pogodbenih strank do 31. 12. 2024; uporabljati pa se začne s 01. 01. 2023.

Naročnik je izvajalcu zavezan za plačila do 31.12.2023 za nadaljnja plačila do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS oziroma sprejeti proračun za naslednja leta. V kolikor pogoji za nadaljnja plačila ne bodo izpolnjeni, bo naročnik o tem in o datumu prenehanja pogodbe takoj obvestil izvajalca. Obveznosti in pravice nastale do dne prenehanja pogodbe sta naročnik in izvajalec dolžna medsebojno poravnati.

**Končne določbe**

1. **člen**

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi. Za spremembo skrbnikov in pooblaščenih oseb zadostuje pisno obvestilo ene stranke drugi stranki.

1. **člen**

V primeru, če med realizacijo te pogodbe nastanejo spremembe v statusu izvajalca, se vse obveznosti iz te pogodbe prenesejo na njegove pravne naslednike.

1. **člen**

Pogodbeni stranki sta sporazumni, da se za vsa določila, ki niso dogovorjena s pogodbo, uporabljajo določila Obligacijskega zakonika (Uradni list RS, št. 97/07 - uradno prečiščeno besedilo).

1. **člen**

Pogodbeni stranki bosta morebitne spore, ki bi nastali pri izvrševanju te pogodbe, reševali sporazumno. V primeru, da spora ne bi mogli rešiti sporazumno, bo o sporu odločalo stvarno pristojno sodišče v Ljubljani.

1. **člen**

Pogodba je sestavljena v 2 (dveh) enakih izvodih, od katerih prejme vsaka pogodbena stranka po 1 (en) izvod.

Pogodbeni stranki sta sporazumni, da je pogodba sklenjena z dnem obojestranskega podpisa pogodbe in začne veljati s 01.01.2023.

Številka:

Datum:

|  |  |  |  |  |  |  |
| --- | --- | --- | --- | --- | --- | --- |
| **NAROČNIK :**  **Republika Slovenija**  **Ministrstvo za obrambo** | **IZVAJALEC:**   |  | | --- | |  | |  | |  | |  | |  | |

Priloga k pogodbi:

- Predračun št. \_\_\_\_\_\_,

- Tehnične specifikacije,

- Soglasje za varnostno preverjanje.

**SOGLASJE**

**ZA IZVEDBO VARNOSTNEGA PREVERJANJA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Podpisani(a) | | | |  | | , rojen(a) | |  | |
|  | | | | Ime in priimek | |  | | dan, mesec, leto | |
|  | | |  | |  | | |  | |
| v/na |  | | | | , s stalnim prebivališčem | | |  | |
|  | Kraj | | | |  | | |  | |
|  |  | | | |  | | |  | |
|  | | | | | | | | | |
| Kraj, ulica, hišna številka | | | | | | | | | |
|  | | | | | | | | | |
| državljan | |  | | | | |  | |  |

dajem soglasje, da se v zvezi z opravljanjem del (storitev čim bolj natančno opisati, vrsta dela in lokacije izvajanja del, čas izvajanja …):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in skladno z:

* dokumentom\*. sklenjeno pogodbo med naročnikom in \_\_\_\_\_\_\_\_\_\_\_\_\_, številka 4300-\_\_/\_\_\_\_\_\_-\_\_, z dne \_\_\_\_\_\_\_\_\_\_\_\_\_\_\_\_\_
* Zakonom o varstvu osebnih podatkov (Ur. list RS, št. 94/07– UPB1)
* in obsegom, določenem v 35. členu Zakona o obrambi (Ur. list RS, št. 103/04 – in 46/10 – Odl. US,

**zame opravi varnostno preverjanje.**

|  |  |  |  |
| --- | --- | --- | --- |
|  |  |  |  |
|  |  |  | lastnoročni podpis\*\* |

|  |  |  |  |
| --- | --- | --- | --- |
| V/na |  | , dne |  |
|  | Kraj |  | Datum |

\* navesti **štev**., **datum** in **partnerja** v primeru obstoja pogodbe, dogovora, podpisanega sporazuma ali drugega dokumenta, ki pravno formalizira izvajanje storitev; če teh pravnih podlag ni, se ta del izpusti

\*\*soglasje mora biti podpisano z lastnoročnim podpisom osebe, ki daje soglasje